stanford-oval/wikipedia huggingface dataset:
בני סויף

| --- | --- |

אוניברסיטת בני סויף (אנ')
 מדינה:  מצרים מצרים
 מחוז:  בני סויף
 שטח:  14 קמ"ר
 גובה:  16 מטרים
 אוכלוסייה:  ‏
  ‑ בעיר:  294,125 (1 ביולי 2023)
  ‑ צפיפות:  21,009 נפש לקמ"ר (1 ביולי 2023)
 קואורדינטות:  29°04′00″N 31°05′00″E﻿ / ﻿29.066666666667°N 31.083333333333°E﻿ / 29.066666666667; 31.083333333333 
 אזור זמן:  UTC +2
  מפת מיקום  מפה מפורטת   (למפת מצרים מוגדלת) קהיר אלכסנדריה אל-עריש אסואן אסמאעיליה לוקסור שארם א-שייח'  סואץ סיווה ישראל ירדן סודאן ערב הסעודית  ל ו ב  הים התיכון הים האדוםבני סויף(למפת מצרים רגילה) קהיר אלכסנדריה אל-עריש אסואן אסמאעיליה לוקסור שארם א-שייח'  סואץ סיווה ישראל ירדן סודאן ערב הסעודית  ל ו ב  הים התיכון הים האדוםבני סויף  he tabBackground:;tabBorder:#aaa;defaultTab:0;
בַּני סויף (בערבית: بني سويف, נפוצה גם ההגייה בני סואף) היא עיר בצפון-מרכז מצרים ובירת המחוז הקרוי על שמה. העיר משמשת כמרכז מסחרי וחקלאי חשוב על הגדה המערבית של נהר הנילוס ומרוחקת כ-110 ק"מ דרום-מערבית לבירה קהיר. לפי אומדן רשמי מתאריך 1 ביולי 2023 אוכלוסיית העיר מונה 294,125 בני אדם.
גלריה

מסגד עמר בן עבד אל-עזיז
הכניסה למוזיאון הארכאולוגי
אנדרטת קרב עם סוחוי Su-7
כנסיית הבתולה הקדושה
אנדרטת מלחמת אוקטובר
מסגד א-סיידה חוריה
הערות שוליים

↑  Egypt: Governorates, Major Cities & Towns - Population Statistics, Maps, Charts, Weather and Web Information, citypopulation.de
| --- | --- |
בקרת זהויות :  NLI: 987007533477905171  GND: 4445906-3  LCCN: no95010844  SUDOC: 169827739  VIAF: 124631871   WorldCat (עם VIAF): 124631871 
ערך זה הוא קצרמרבנושא יישובים במצרים. אתם מוזמנים לתרום לוויקיפדיה ו.
בסיס חיתוך

בסיס חיתוך הוא המקום שבו מספר איברי הגייה סותמים באופן חלקי או מלא את חלל הפה או הגרון ויוצרים את אופן החיתוך שהוא מידת החסימה של מעבר האוויר ביניהם. העיצורים מופקים כתוצאה מתזוזתם של איברי הגייה מסוימים כלפי אחרים ומזרימת האוויר ביניהם, המקומות בהם מתקיימת פעולה זו נמצאים לכל אורך חלל הפה, בין מיתרי הקול הנמצאים בחלק העליון של קנה הנשימה לבין השפתיים והם מאפיינים את בסיסי החיתוך. לכל בסיס חיתוך יש איבר הגייה פעיל, איבר הגייה סביל וישנם בסיסי חיתוך שעשוים להיות ראשיים או משניים.
איברי החיתוך

שני מרכיביו של בסיס החיתוך, הם:
איבר חיתוך פעיל שמכונה גם חוֹתֵךְ הוא האיבר הנע בחלק התחתון של חלל הפה. איברי החיתוך הפעילים מקדמת הפה אחורנית, הם – השפה התחתונה, חזית הלשון (קצה הלשון או קדמת הלשון), גב הלשון, שורש הלשון ומכסה הגרון.
איבר חיתוך סביל המכונה גם מקום החיתוך הוא האיבר חסר התנועה בחלק העליון של חלל הפה. איברי החיתוך הסבילים מקדמת הפה אחורנית, הם – השפה העליונה, השיניים העליונות, המכתש, בתר המכתש (האזור שבין המכתש לחך), החך הקשה (החך), החך הרך (ווילון), הענבל והלוע.
מיתרי הקול הם גם איבר חיתוך פעיל וגם איבר חיתוך סביל, גם החותך וגם מקום החיתוך.
בסיסי החיתוך > עיצורים קיצוניים

עיצורים הנחתכים בבסיסי החיתוך הנוצרים בעומק הלוע והגרון.
עיצורים סדקיים – עיצורים הנחתכים במיתרי הקול.
עיצורים אפיגלוטיים – עיצורים הנחתכים בין מכסה הגרון (אפיגלוטיס) לבין גב הלוע.
עיצורים לועיים – עיצורים הנחתכים בין שורש הלשון לבין לוע כשהוא מכווץ.
בסיסי החיתוך > עיצורים אחוריים

עיצורים הנחתכים בבסיסי החיתוך הנוצרים כאשר גב הלשון הוא איבר ההגייה הפעיל והחך הקשה והרך והענבל הם איברי ההגייה הסבילים.
עיצורים ענבליים – עיצורים הנחתכים בין גב הלשון לבין הענבל.
עיצורים וילוניים – עיצוריים הנחתכים בין גב הלשון לבין הווילון (החך הרך).
עיצורים חכיים – עיצורים הנחתכים בין גב הלשון לבין החך הקשה.
בסיסי החיתוך > עיצורים קדמיים

עיצורים הנחתכים בבסיסי החיתוך הנוצרים כאשר קדמת הלשון קצה הלשון והשיניים התחתונות הם איברי ההגייה הפעילים, והמכתש השיניים התחתונות והאזור שבין המכתש לחך הם איברי ההגייה הסבילים.
עיצורים כפופים – עיצורים הנחתכים בין קצה הלשון לבין האזור שבין החך למכתש כשהלשון מוטה לאחור.
עיצורים מכתשיים-חכיים – עיצורים הנחתכים בין קדמת הלשון לבין האזור שבין המכתש לחך כשהלשון שטוחה.
עיצורים בתר-מכתשיים – עיצורים הנחתכים בין קדמת הלשון לבין האזור שבין המכתש לחך כאשר הלשון מכונסת בצורת פעמון.
עיצורים מכתשיים – עיצורים הנחתכים בין קדמת הלשון או קצה הלשון לבין המכתש (החך הקדמי).
עיצורים שיניים – עיצורים הנחתכים בין קצה הלשון לשיניים העליונות.
עיצורים בין-שיניים – עיצורים הנחתכים באמצע השן העליונה.
עיצורים שפתיים מכתשיים – עיצורים הנחתכים בין הלשון לשיניים העליונות ושפה העליונה.
עיצורים דו-שיניים – עיצורים הנחתכים בין השיניים התחתונות לעליונות.
בסיסי החיתוך > עיצורים שפתיים

עיצורים הנחתכים בבסיסי החיתוך הנוצרים כאשר השפה התחתונה היא איבר ההגייה הפעיל והשפה העליונה או השיניים העליונות הם איברי ההגייה הסבילים.
עיצורים שפתיים לשוניים – עיצורים הנחתכים בין קצה הלשון לשפה העליונה.
עיצורים שיניים שפתיים – עיצורים הנחתכים בין השפה העליונה לשיניים התחתונות.
עיצורים שפתיים שיניים – עיצורים הנחתכים בין השפה התחתונה לשיניים העליונות.
עיצורים דו שפתיים – עיצורים הנחתכים בין שתי השפתיים.
ריבוי בסיסי חיתוך

ניתן ליצור יותר מבסיס חיתוך אחד בזמן הגיית העיצור, את העיצורים המופקים כאשר בעת הגייתם נוצרים יותר מבסיס חיתוך אחד ניתן לחלק לפי מידת החיתוך לעיצורים עם בסיסי חיתוך כפולים ולעיצורים עם בסיס חיתוך ראשי ובסיס חיתוך משני.
ריבוי בסיסי חיתוך > עיצורים עם בסיסי חיתוך כפולים

עיצורים הנחתכים בשני בסיסי חיתוך השווים במידת השפעתם.
עיצורים וילוניים שפתיים – עיצורים הנחתכים בווילון ובשפתיים.
עיצורים חכיים שפתיים – עיצורים הנחתכים בחך ובשפתיים.
עיצורים אפיגלוטיים ענבליים – עיצורים הנחתכים באפילגוטיס ובענבל.
ריבוי בסיסי חיתוך > עיצורים עם בסיס חיתוך משני

עיצורים הנחתכים בשני בסיסי חיתוך כאשר האחד הוא ראשי והאחר משני.
עיצורים מלועלעים – עיצורים אשר בעת הגייתם ישנה התכווצות של שרירי הלוע.
עיצורים מוולנים – עיצורים אשר בעת הגייתם גב הלשון נוטה למעלה לכיוון הווילון.
עיצורים מחונככים – עיצורים אשר בעת הגייתם גב הלשון נוטה למעלה לכיוון החך הקשה.
עיצורים משופתתים – עיצורים אשר בעת הגייתם מתבצע כיווץ השפתיים.
ראו גם

| צלילי שפות העולם> עיצורים.בסיסי החיתוך | צלילי שפות העולם> עיצורים.אופני החיתוך |
| --- | --- |
דו-שפתיים - שפתיים-שיניים - שיניים-שפתיים - לשוניים-שפתיים   שיניים - מכתשיים - בתר-מכתשיים - מכתשיים-חיכיים - כפופים   חיכיים - וילוניים - ענבליים - סדקיים - כיסוי-גרוניים - לועיים  בסיס חיתוך משני: מלועלעים - מוולנים - מחונככים - משופתתים: ריאתיים: אפיים - סותמים - חוככים - מקורבים   מקישים - רוטטים - צידיים - מחוככים  לא ריאתיים: מסודקים - מפונמים - מצוצים
תנועות
מיקום התנועות: גובה התנועות
אחוריות - כמעט-אחוריות - מרכזיות - כמעט-קדמיות - קדמיות: סגורות - כמעט-סגורות - חצי-סגורות - אמצעיות  חצי-פתוחות - כמעט-פתוחות - פתוחות
ראו גם: אלפבית פונטי בינלאומי – פורמנט
פייר פובי דה שאבאן

| --- | --- |

 לידה:  14 בדצמבר 1824 ליון, צרפת 
 פטירה:  24 באוקטובר 1898 (בגיל 73) פריז, צרפת 
 מקום קבורה:  בית הקברות העתיק בניי-סיר-סן 
 מקום לימודים:  תיכון הנרי הרביעי 
 תחום יצירה:  ציור 
 זרם באמנות:  סימבוליזם 
 הושפע על ידי:  Hendrik Scheffer 
 יצירות ידועות:  The Poor Fisherman, Young black boy with a sword, Jeunes Filles au bord de la mer 
 פרסים והוקרה:  מפקד בלגיון הכבוד 
 בן או בת זוג:  מריה קנטקוזינו (21 ביולי 1897–?)   מריה קנטקוזינו (1856–21 ביולי 1897) 
 חתימה:   
 
פייר פובי דה שאבאן בפרוטומה מאת אוגוסט רודן בני קרלסברג גליפטוטק
פייר פובי דה שאבאן (בצרפתית: Pierre Puvis de Chavannes;‏ 14 בדצמבר 1824 – 24 באוקטובר 1898) היה צייר צרפתי, אשר את יצירותיו משייכים לזרם הסימבוליסטי, ממייסדי ונשיאה של האגודה הלאומית לאמנויות יפות בצרפת, ואמן משפיע בתקופתו.
ביוגרפיה

נולד כפייר-ססיל פובי דה שאבאן באמיין שבצפון צרפת. אביו היה מהנדס מכרות, וצאצא למשפחת אצולה מבורגון
. פייר למד באמיין ואחר כך בתיכון יוקרתי בפריז ובבית הספר להנדסה האקול פוליטקניק. הוא תכנן ללמוד כמו אביו הנדסה, אולם מחלה קשה שיבשה את לימודיו. הוא נסע לאיטליה, שם נחשף לרעיונות חדשים וכשחזר לפריז בשנת 1844 החליט כי בכוונתו להיות צייר. הוא למד אצל אז'ן דלקרואה, תומאס קוטור ואצל הנרי שפר (Henry Scheffer).
במונמארטר ניהל רומן עם אחת מהדוגמניות שלו, סוזאן ואלאדון, אשר הפכה להיות ציירת מפורסמת בזכות עצמה. היא נשוי לדוגמנית המודל מריה קנטקוזינו.
בשנת 1890 היה ממייסדי האגודה הלאומית לאמנויות יפות בצרפת ושימש כנשיאה משנת 1891.
במותו נחשב לאחד מהציירים הגדולים ביותר של זמנו.
החל משנת 1928 מוענק לזכרו פרס לאמן (Prix Puvis de Chavannes).
יצירתו

דה שוואן נחשב לצייר סימבוליסט ולא נהה אחר הזרמים האימפרסיוניסטים והריאליסטים שהחלו להיות מקובלים בתקופתו. עם זאת פעל כצייר עצמאי ולא היה משויך בזמנו לזרם או קבוצת אמנים מסוימת.
הוא הכין מספר ציורי קיר, אשר מוצגים כיום בעיריית פריז, בסורבון, ובפנתאון של פריז, וכן בספריה הציבורית בבוסטון.
יצירתו מוערכת על ידי הציירים מתנועת הנאבי, במיוחד מוריס דניס, וכן זכה להערכה ממשוררים סימבוליסטים כמו סטפאן מלארמה ואלפרד ז'ארי. בנוסף, יצירתו המוקדמת של פבלו פיקאסו הושפע מעבודותיו של דה שאבאן.
בחורות צעירות על חוף הים, 1879
בריכת השחייה של אושוויץ

| --- | --- |

 מידע כללי
 סוג:  בריכת שחייה 
 מיקום:  אושוויץ
 מדינה:  פולין
 קואורדינטות:  50°01′33″N 19°12′18″E﻿ / ﻿50.025888888889°N 19.205°E﻿ / 50.025888888889; 19.205
 he
 
בריכת השחייה של אושוויץ, היא בריכת שחייה באורך של כ-25 מטרים וברוחב של כ-5 מטרים, שנבנתה ביולי 1944 במחנה הריכוז אושוויץ I. נמצאת דרומית מזרחית לבלוק 6.
היסטוריה

הבריכה נבנתה במקור כמאגר מים לשימוש מכבי האש ושימשה את הכבאים ואסירים מיוחסים גם לשחיה. מידות רוחב הבריכה תואמות שלושה מסלולים. בשני קצותיה הוקמו שלושה אדני זינוק מבטון בכל צד. מסביב לשפת הבריכה נבנתה תעלת גלישה לסינון מי הבריכה ושמירה על מים נקיים. בצידה האחד נבנתה מקפצה בגובה של 3 מטר. בין המקפצה לבין אדני הזינוק בצידה האחד של הבריכה, נבנתה בריכה רדודה בעומק של סנטימטרים בודדים, וייתכן כי שימשה לצורך ניקוי כפות הרגליים של שחיינים לפני הכניסה למים.
למרות עדויות מצולמות רבות של מהלך החיים ואף תהליכי סלקציה והשמדה שהתרחשו במחנה אושוויץ, לא נמצאו כל עדויות מצולמות של שימוש בבריכה על ידי שחיינים.
בסרט התיעודי, Swimming In Auschwitz, מספרת אחת הניצולות היהודיות שכשעברה ליד הבריכה, היא קפצה לתוכה ושחתה בה, מבלי שלקחה בחשבון שהדבר מסכן את חייה.
יחס מכחישי שואה לבריכה

ההיסטוריונית דברה ליפשטדט מציגה בספרה מכחישים את השואה (אנ') את עמדת מכחישי השואה לפיה אושוויץ צויד "בכל המותרות של קאנטרי קלאב", לרבות בריכת שחייה. מכחישי שואה טוענים כי קיומה של בריכה זו מהווה עדות לכך שאושוויץ היה למעשה מקום נעים ולא מחנה השמדה. ההיסטוריון רוברט יאן ואן-פלט (אנ') טוען בספרו The case for Auschwitz שמכחישי השואה מתעלמים מן העובדה שבריכה זו הוקמה מלכתחילה כמאגר מים לכיבוי אש, שהמקפצות נבנו מאוחר יותר ושרק אסירים ארים מיוחסים הורשו לשחות בה בשגרה.
הערות שוליים

↑  Swimming In Auschwitz Trailer
↑  Swimming in Auschwitz, imdb.com
↑  Lipstadt, Deborah E. (1993). Denying the Holocaust: The Growing Assault on Truth and Memory. New York: Plume. Page 27
↑  PART ONE CONCERNING HISTORY, VAN PELT: THE VAN PELT REPORT, Holocaust Denial on Trial
בריכת המשושים

| --- | --- |

 מידע כללי
 על שם:  משושה 
 סוג:  artificial pond 
 מידע נוסף
 נהר מזין:  נחל משושים 
 מדינות באגן הניקוז:  ישראל 
 קואורדינטות:  32°56′19″N 35°39′56″E﻿ / ﻿32.93861111°N 35.66555556°E﻿ / 32.93861111; 35.66555556
  (למפת הגליל העליון מוגדלת) בריכת המשושים(למפת הגליל העליון רגילה) בריכת המשושים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בריכת המשושים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בריכת המשושים
 
קירותיה של הבריכה בנויים מעמודי בזלת בצורת מצולעים
בְּרֵכַת הַמְּשֻׁשּׁים הוא כינויה של בריכה טבעית המצויה בנחל משושים בחלקה המרכזי-דרומי של רמת הגולן. הבריכה זכתה לשמה בזכות עמודי מסלע הבזלת בעלי חתך משושה.
הרחבה

מימיו של נחל משושים הזורמים באפיק הבזלתי יוצרים מספר מפלי מים קטנים. כוחות הבלייה המכנית במרוצת מיליוני השנים יצרו את הבריכה. קירותיה של הבריכה בנויים מעמודי בזלת בצורת מצולעים, אשר נראים כאילו עוצבו בידי אדם, ומכאן שמה. גובה העמודים מגיע לכ-5 מטרים, כאשר רובם בעלי חמש או שש צלעות. קוטרו של כל עמוד בין 30 ל-40 ס"מ.
עמודי הבזלת נוצרו תוך כדי התקררות זרמי לבה לאחר התפרצות געשית. צורת המצולע מתקבלת כאשר פני הלבה מתקררים ומתכווצים, לעומת פנים הלבה אשר עודו לוהט ומוסיף לנוע. הבדלי הטמפרטורה בין החלק החיצוני והפנימי של הלבה גורמים לסידוק המעטה החיצוני. בהמשך, מהתפתחות סידוק זה נוצרת צורת המצולעים (לרוב צורת משושים).
קירות של עמודי בזלת בצורה זו מצויים במקומות נוספים ברמת הגולן, למשל בנחל זוויתן ובמפל עיט.
מבנים דומים בעולם

בזלת עמודית היא תופעה געשית נפוצה, ועמודי בזלת נוצרים בקני מדה מגוונים (קירור מהיר יוצר עמודים קטנים יותר). אתרים ראויים לציון בהם יש עמודי בזלת כוללים את סוללת הענק בצפון אירלנד; האיים שבמערב סקוטלנד הקרובים לסוללת הענק: האי קאנה, האי אג, מק (Muck); חלקו הצפוני של האי סקאי; האי מל (Mull) וקטע החוף של האי הבריטי מולו במורוורן (Morvern); והאי סטפה (Staffa) שהתפרסם הודות למערת פינגאל שהכניסה אליה מעוטרת בעמודי בזלת והנודעת גם בזכות יצירתו של פליקס מנדלסון. האתר ג'וסנגג'אולי באי הקוריאני צ'ג'ו, קניון גרני בארמניה; האיים הציקלופיים בסמוך לאי סיציליה באיטליה; באתרים: המונומנט הלאומי ערימת עמודי השטן בקליפורניה, פארק המדינה צוקי המפרץ במזרח אורגון, והמומנט הלאומי מגדל השטן בוויומינג, והפאליסיידס של נהר ההדסון שבארצות הברית, ובאתרים נוספים במקסיקו, בקוריאה הצפונית, באיסלנד, בווייטנאם, באיים האזוריים ובקונאשיר, האי הדרומי ביותר באיים הקוריליים שברוסיה.
ראו גם

המנסרה - תופעה דומה במכתש רמון
בריכת המשושים
פרוקטוקינאז

פרוקטוקינאז (Fructokinase) הוא אנזים הפועל בכבד, במעי ובכליה. הפרוקטוקינאז מזרז את התגובה:
האנזים מזרז תגובה זו באמצעות העברה של קבוצת פוספט מ-ATP לפרוקטוז - הוא מוסיף פוספט ל-C1 (פחמן 1), וזהו השלב הראשוני לניצולו כמקור אנרגיה בתהליך הגליקוליזה. פרוקטוקינאז שייך למשפחת האנזימים המזרזים תגובות העברה של קבוצות פונקציונליות בין מולקולות, קבוצה הנקראת טרנספרזות. בנוסף נחשב הפרוקטוקינאז גם כפוספוטראנספראז, כלומר כאנזים המזרז תגובת זירחון.
אנזים זה חשוב ברקמות שבהן ריכוז הגלוקוז גבוה, שם האנזים הקסוקינאז כמעט ואינו פעיל על הסובסטרט פרוקטוז בשל הזיקה הגבוהה יותר לגלוקוז.
בכבד האדם פרקטוקינאז טהור, כאשר מצומד עם אלדולאז תורם למנגנון אלטרנטיבי ליצירת אוקסלאט ניקסילטול. ברצף מצומד פרוקוטוקינאז ואלדולאז מייצרים גליקואלידיהיד  שהוא חומר מוצא לאוקסלאט מדיקסילוז דרך דיקסילולוז 1 פוספט.
בתאי כבד חולדה, GTP גם משמש כסובסטרט של פרוקטוקינאז, בתאים אלו באורגניזם החי, כאשר ריכוז האדנוזין תלת-זרחתי יורד לכ-1 מילימול בזמן קצר GTP נהפך להיות סובסטרט חשוב.
מחלות בהן יש חוסר באנזים, מצטבר פרוקטוז בגוף  האדם וכן גם סוכרוז וסורביטול, במחלה זו מתגלה ריכוז גבוה של פרוקטוז בשתן דבר שעלול להוביל לדיאגנוזה מוטעית של סוכרת.
הערות שוליים

↑  Principles of Biochemestry- 5th edition, Lehninger, p. 536
בסיס לדבר האסור

בסיס (הכרית) לדבר האסור (טלפון סלולרי)
בהלכה היהודית, מוגדר כבסיס לדבר האסור חפץ שעליו מונח דבר האסור בטלטול בשבת ובחג ולכן נעשה מוקצה.
גדר המוקצה

בסיס לדבר האסור הוא אחד מסוגי המוקצה, האסורים בטלטול בשבת ובחגי ישראל. הבסיס הוא חפץ שאינו מוקצה מעצמו, שהונח עליו "מוקצה" ולכן נהיה אף הוא מוקצה. דוגמה לכך היא מיטה שהניחו עליה מעות. אף על פי שהמיטה אינה מוקצה (אלא כלי שמלאכתו להיתר), כיוון שהונחו עליה מעות, נעשתה בסיס לדבר האסור (המעות) ואסורה בטלטול. אף אם ניטלו ממנה המעות בשבת, כיוון שבבין השמשות המיטה הייתה מוקצה, המיטה נאסרת לכל השבת.
בסיס לדבר האסור והמותר

בסיס שהניחו עליו דברים האסורים בטלטול ודברים המותרים, אם הדבר המותר חשוב לו יותר נידון על-פי הדבר המותר ואינו מוקצה. לפיכך, תיק שבתוכו מוקצה וכלי שמלאכתו להיתר החשוב לו יותר, אין התיק נעשה בסיס וניתן יהיה לטלטל את התיק. עם זאת, אם הדבר המוקצה חשוב לו יותר, או אפילו שווה בחשיבותו לדבר המותר, הוא נהפך לבסיס לדבר האסור.
היתרים לשימוש בבסיס לדבר האסור

אם המוקצה נשכח על הבסיס, ולא הייתה כוונת האדם שיישאר המוקצה עליו בשבת, ואחר כך שכח לקחתו משם -אינו נעשה בסיס.
במקרה שהמוקצה הוא כלי שמלאכתו לאיסור, מותר להזיז את הבסיס לצורך שימוש במקום הבסיס. שכיוון שמותר להזיז כלי שמלאכתו לאיסור לצורך מקומו כך ניתן להזיז בסיס לכלי שמלאכתו לאיסור לצורך מקומו.
אין נעשה בסיס אלא כשמניח את המוקצה עליו בכוונה. ולכן, אם הניח מוקצה על כלי של אדם אחר, אין הכלי נעשה בסיס, שאין אדם אוסר דבר של חברו שלא מדעתו. אולם, אם עשה כן לטובת חברו, נעשה בסיס לדבר האסור ואסור בטלטול.
ראו גם

מוקצה
כלי שמלאכתו לאיסור
כלי שמלאכתו להיתר
הערות שוליים

↑  רש"י שבת קמב, ב ד"ה נעשה חבית בסיס לדבר האסור
↑  שולחן ערוך אורח חיים ש"י סע' ח
↑  משנה ברורה סי' שי ס"ק לג
↑  שבת דף קמב עמוד ב
↑  ויש אפילו מי שנסתפק אם בכלל יכול להיות בסיס. פרי מגדים משבצות זהב סעיף קטן ד
↑  שלטי גיבורים
| הלכות ואיסורי שבת |
| --- | --- | --- |
| כללים | מזיד עם התראה • מזיד • שוגג • דבר שאינו מתכוון • פסיק רישא • מלאכה שאינה צריכה לגופה • מלאכת מחשבת • שניים שעשאוה • שינוי • גרמא בשבת • מקלקל • מתעסק • חצי שיעור • מסייע אין בו ממש • פיקוח נפש דוחה שבת. |  |
| מוקצה | מוקצה מחמת גופו • מוקצה מחמת איסור • מוקצה מחמת חסרון כיס • מוקצה מחמת מיאוס • מוקצה מחמת מצווה • כלי שמלאכתו לאיסור • ביטול כלי מהיכנו • בסיס לדבר האסור • נולד • טלטול על ידי דבר אחר • מיגו דאתקצאי • גרף של רעי |  |
| שבות | שבות דשבות • אמירה לנוכרי • עובדין דחול • מראית עין • ממצוא חפצך • ודבר דבר • הכנה משבת לחול • טרחא יתירה • מקח וממכר בשבת • שכר שבת • שטרי הדיוטות • מוליד • רחיצה בשבת • רדיית הפת • גזירת סנדל המסומר |  |
| עונשים | סקילה • כרת • קורבן חטאת • מלקות • מעשה שבת |  |
| שונות | מחמר • תחום שבת • שביתת כלים • שביתת בהמתו |  |
| מלאכות שבת | מלאכות שבת |  |
| צביעת יריעות המשכן | זורע • חורש • קוצר • מעמר • דש • זורה • בורר • טוחן • מרקד • לש • מבשל |  |
| הכנת היריעות | גוזז • מלבן • מנפץ • צובע • טווה • מיסך • שתי בתי נירין • אורג • פוצע • קושר • מתיר • תופר • קורע |  |
| הכנת כיסויי עורות | צד • שוחט • מפשיט • מעבד • ממחק • משרטט • מחתך |  |
| הקמת המשכן | כותב • מוחק • בונה • סותר • מכבה • מבעיר • מכה בפטיש • הוצאה מרשות לרשות |  |
| תולדות מלאכות שבת | מפרק • השקיה • הגבנה • חליבה בשבת |  |
| הלכות עירובין | הלכות עירובין |  |
| רשויות השבת | רשות הרבים • רשות היחיד • כרמלית • מקום פטור • (מדרבנן: קרפף יותר מבית סאתיים שלא הוקף לדירה) |  |
| המלאכה והאיסורים | עקירה והנחה • הוצאה מרשות לרשות • טלטול ארבע אמות ברשות הרבים • איסור טלטול בין רשויות היחיד • איסור טלטול בין רשויות היחיד |  |
| תיקוני החצר והמבוי | עירוב (על ידי צורת הפתח, לחי או קורה) • תיקון חצרות ומבואות • עירוב חצירות • שיתוף מבואות • פסי ביראות • ביטול רשות • חילוק רשויות |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
בני סויף (מחוז)

| --- | --- |
 דגל בני סויף
בנייו ראשי של אוניברסיטת בני סויף
בנייו ראשי של אוניברסיטת בני סויף
 מדינה:  מצרים מצרים
 חבל ארץ:  מערב הנילוס
 מושל:  שריף מוחמד עבד אל-עזיז
 בירת המחוז:  בני סויף
 שפה רשמית:  ערבית
 תאריך ייסוד:  1960
 שטח:  1,322 קמ"ר
 גובה:  128 מטרים
 אוכלוסייה:  ‏
  ‑ במחוז:  3,154,100 (28 במרץ 2017)
  ‑ צפיפות:  1,700 נפש לקמ"ר (2,015)
 קואורדינטות:  28°53′N 30°41′E﻿ / ﻿28.88°N 30.68°E﻿ / 28.88; 30.68 
 אזור זמן:  UTC +2
 http://www.benisuef.gov.eg
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
מחוז בני סויף (נפוצה גם ההגייה בני סואף, בערבית מצרית: محافظة بنى سويف) הוא מחוז במרכז מצרים השוכן בגדה המערבית של נהר הנילוס, ובירתו היא העיר בני סויף, הממוקמת כ-150 ק"מ מקהיר.
רקע

התעשייה המרכזית במחוז היא מפעלי המלט, וברחבי המחוז פועלים שמונה אזורי תעשייה.
קום אבו רידי
באיאד אל ערבי
אזור התעשייה 1/31
אזור התעשייה 2/31
אזור התעשייה 3/31
אזור התעשייה 4/31
אזור התעשייה הכבדה, ג'בל ע'רב
אזור תעשייה עירוני קהילתי, ניו בני סואף
רקע > דמוגרפיה

כ-2,193,871 מהתושבים מתגוררים בכפרים, ואילו בערים מתגוררים כ-662,941 מהתושבים. אוכלוסיית המחוז מונה 3,154,100 תושבים.
האתר התיירותי היחיד במחוז הוא הפירמידות במיידום (אנ').
רקע > אישים מוכרים

עלי גומעה – איש דת מפורסם והמופתי של מצרים בעבר
סייד אל-קמני – (אנ') סופר מוכר, זוכה פרס מצרים לתרבות.
ג 'יהאן סאדאת – (אנ') אלמנתו של נשיא מצרים אנואר סאדאת, פעילת זכויות אדם ומובילת חוקים לזכויות נשים בעולם הערבי
פיתון מים דובודינגאלה

| פיתון מים דובודינגאלה> תקופה |
| --- | --- |
תחילת פליוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פיתוניים
סוג:: פיתון מים
מין:: פיתון מים דובודינגאלה
שם מדעי
 Liasis dubudingala

פיתון מים דובודינגאלה (שם מדעי: Liasis dubudingala) הוא מין נכחד של פיתון מים ממשפחת הפיתוניים אשר חי בעבר בצפון אוסטרליה. המאובנים שלו התגלו בצפון-מזרח קווינסלנד ב-1992 ב"אתר בלוף דאון" (אנ'). המאובנים כללו חוליות, שברי צלעות ומאובני שיניים של הנחש.
פיתון זה דמה במראהו לפיתון זית אך היה גדול בהרבה והגיע לאורך של 10 מטרים, גדול בהרבה מהנחשים הגדולים ביותר בימינו - אנקונדה כהה ופיתון מרושת על פי המדידות המדויקות. בשל גודלו הוא היה טורף-על מסוכן לכל בעלי החיים של אוסטרליה הקדומה של תחילת תקופת המיוקן. הוא חי ביערות וסבכים וכן בביצות ונהרות רדודים טרופיים ושם ארב למיני יונקים, עופות וזוחלים אחרים ואולי יכל לטרוף תנינים צעירים.
בדומה לקרוביו המודרניים הוא לא היה ארסי אלא השתמש בשריריו כדי לחנוק את הטרף. הוא הטיל ביצים ושמר עליהם כרוך סביבם כמו פיתונים חיים.
ביל קרטרייט

| --- | --- |

קרטרייט בשנת 2011
 לידה:  30 ביולי 1957 (בן 67) לודי שבקליפורניה, ארצות הברית
 עמדה:  סנטר
 גובה:  2.16 מטר
 מספר:  24, 25
 מכללה:  אוניברסיטת סן פרנסיסקו
 דראפט:  בחירה שלישית, 1979 ניו יורק ניקס
 קבוצות כשחקן
 1979–1988   1988–1994   1994–1995:  ניו יורק ניקס   שיקגו בולס   סיאטל סופרסוניקס
 הישגים כשחקן
 3 זכיות באליפות ה-NBA‏ (1991–1993)   השתתפות במשחק האולסטאר של ה-NBA‏ (1980)   בחירה לחמישיית הרוקיז של העונה (1980)
 קבוצות כמאמן
 1996–2001   2001–2003   2004–2008   2008–2012   2013   2014–2015:  שיקגו בולס (עוזר)   שיקגו בולס   ניו ג'רזי נטס (עוזר)   פיניקס סאנס (עוזר)   אוסקה אווסה   נבחרת מקסיקו
ג'יימס ויליאם "ביל" קרטרייט (באנגלית: James William "Bill" Cartwright; נולד ב-30 ביולי 1957) הוא כדורסלן עבר ומאמן כדורסל אמריקאי. בעונת 1980 השתתף במשחק האולסטאר של ה-NBA כשחקן ניו יורק ניקס, ובעונות 1991–1993 זכה עם שיקגו בולס ב-3 אליפויות NBA רצופות. ממוצעיו הכוללים לאורך קריירת ה-NBA הם 13.2 נקודות, 6.3 ריבאונדים ו-1.4 אסיסטים למשחק.
קריירת תיכונים מכללות

קרטרייט נולד בעיר לודי שבקליפורניה ולמד באלק גרוב הסמוכה. בשתי עונותיו האחרונות כשחקן קבוצת הכדורסל של "תיכון אלק גרוב" זכה בתואר שחקן התיכונים המצטיין של קליפורניה.
בין השנים 1975–1979 למד קרטרייט באוניברסיטת סן פרנסיסקו. בעונות 1978 ו-1979 הוביל את קבוצת הכדורסל של האוניברסיטה לשלב שמינית גמר אליפות המכללות (NCAA Sweet Sixteen), וב-4 עונותיו בקבוצה קלע 19.1 נקודות והוריד 10.2 ריבאונדים בממוצע למשחק. בעונות 1977 ו-1979 נבחר לחמישייה השנייה של העונה בליגת המכללות.
קריירת משחק ב-NBA > ניו יורק ניקס

בדראפט ה-NBA‏ 1979 נלקח קרטרייט בבחירה השלישית, על ידי ניו יורק ניקס. בעונתו הראשונה ב-NBA הוביל את קלעי הניקס עם 21.7 נקודות בממוצע למשחק, ונבחר להשתתף במשחק האולסטאר לצד שני רוקיז נוספים – מג'יק ג'ונסון ולארי בירד. הייתה זו הפעם הראשונה מאז עונת 1953/1954 בה משתתפים במשחק האולסטאר שלושה שחקני שנה ראשונה. כמו כן בסיום אותה עונה נבחר לחמישיית הרוקיז של העונה. ב-4 העונות הבאות המשיך להציג יכולת טובה עם ממוצעים של 16.9 נקודות ו-7.3 ריבאונדים למשחק בטרם סבל משברי מאמץ בכף רגלו אשר השביתו אותו ממשחק לכל אורך עונות 1984/1985 ו-1985/1986. לאחר חזרתו למגרשים בשנת 1986 שיתף פעולה עם פטריק יואינג בקו הקדמי של הניקס, ובשתי עונותיו לצידו קלע 13.8 נקודות בממוצע למשחק.
קריירת משחק ב-NBA > שיקגו בולס

בקיץ 1988, לאחר 9 עונות בניו יורק, הועבר בטרייד לשיקגו בולס, בתמורה לצ'ארלס אוקלי. בעונת 1991 סייע לבולס לזכות באליפות ה-NBA הראשונה בתולדותיה, כשחקן חמישייה לצד הוראס גרנט, סקוטי פיפן, מייקל ג'ורדן וג'ון פקסון. בשתי העונות העוקבות זכה עם שיקגו בשתי אליפויות נוספות כסנטר הפותח של הקבוצה. במשחק מול אינדיאנה פייסרס במהלך עונת 1992/1993 ספג קרטרייט חבטה בגרונו, אשר פגעה בבית הקול שלו וגרמה לו לצרידות קבועה.
קריירת משחק ב-NBA > סיאטל סופרסוניקס

בספטמבר 1994 חתם קרטרייט על חוזה בסיאטל סופרסוניקס, ובסיום עונתו היחידה בקבוצה פרש ממשחק, בגיל 37.
קריירת אימון

בשנת 1996 הצטרף קרטרייט לצוות האימון של פיל ג'קסון בשיקגו בולס, וזכה עם הקבוצה בשתי אליפויות בעונות 1997 ו-1998. בקיץ 1998 הוחלף ג'קסון על ידי טים פלויד, ולאחר כ-3 עונות וחצי כעוזרו התמנה קרטרייט כמאמן הראשי של הבולס במקומו של פלויד. עד סיום עונת 2001/2002 רשמה הקבוצה מאזן שלילי 17–38, והיא סיימה את העונה במקום האחרון באזור המזרחי עם מאזן 21–61. בעונתו המלאה היחידה בשיקגו ניצחו הבולס 30 משחקים וסיימו במקום ה-12 במזרח, ולאחר שפתח את עונת 2003/2004 עם 4 ניצחונות מ-14 משחקים, פוטר קרטרייט מתפקידו והוחלף על ידי סקוט סקיילס. לאורך תקופתו כמאמן הבולס רשמה הקבוצה מאזן כולל של 51 ניצחונות ו-100 הפסדים (33.8%).
בין השנים 2004–2008 שימש כעוזר מאמן בניו ג'רזי נטס תחת לורנס פרנק. בשתיים מארבע עונותיו בניו ג'רזי העפילו הנטס לשלב חצי גמר המזרח.
לקראת עונת 2008/2009 הצטרף לצוות האימון של טרי פורטר בפיניקס סאנס, ולאחר פיטוריו של פורטר נשאר בתפקיד זה תחת אלווין ג'נטרי עד סיום עונת 2011/2012. בעונת 2009/2010 העפילו הסאנס לגמר האזור המערבי, בו הפסידו מול האלופה שבדרך, לוס אנג'לס לייקרס.
בינואר 2013 מונה קרטרייט למאמן קבוצת "אוסקה אווסה" מליגת העל היפנית.
בספטמבר 2014 מונה למאמן נבחרת מקסיקו בכדורסל, אך פוטר מהתפקיד כחצי שנה לאחר מכן.